Diari Oficial de la Generalitat Valenciana


Sumari del DOGV 5909, del 09-12-2008 (2008/14593)

ORDE de 27 de novembre de 2008, de la Conselleria d'Agricultura, Pesca i Alimentació, per la qual s'aprova el Pla d'Obres de Millora de les Infraestructures per al Sector Ramader de la província de Castelló.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5909

Data del DOGV
:   09-12-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/14114


Data del document
:   27-11-2008

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * Castelló de la Plana
    * sector agrari
    * política agrària regional
    * ramat
    * legislació
    * programa d'actuació
    * administració regional

ORDE de 27 de novembre de 2008, de la Conselleria d'Agricultura, Pesca i Alimentació, per la qual s'aprova el Pla d'Obres de Millora de les Infraestructures per al Sector Ramader de la província de Castelló. [2008/14229]  
Per mitjà de l'Acord de 21 de juliol de 2006, del Consell, es va aprovar el Pla Estratègic de la Ramaderia Valenciana en el marc del Pla Millorar.  
Com a conseqüència d'este, es va redactar el 2008 el Pla director de Millora de les Infraestructures i Transferència de Tecnologia per al Sector Ramader a la Comunitat Valenciana.  
Les actuacions compreses en el Pla director són les que es recullen en el present pla d'obres, la descripció general del qual s'enquadra en els tipus següents:  
1. Construcció de basses, depòsits i abeuradors.  
2. Xarxes de distribució hidràulica.  
3. Prevenció de contaminació en llocs de subministrament.  
4. Millora d'infraestructures d'accés.  
5. Millora d'infraestructures energètiques.  
6. Centres de llavat i desinfecció.  
7. Bàscules de pesatge.  
8. Magatzem intermedi de cadàvers d'animals.  
Este pla d'obres, redactat pels servicis territorials de la Conselleria d'Agricultura, Pesca i Alimentació de Castelló, afecta tots els municipis de totes les comarques de la província en major o menor quantia en funció de la importància de la ramaderia en cada una.  
El període per a l'execució de les obres, tal com s'establix en el Pla director, serà entre 2008 i 2013. No obstant això, en funció del grau d'execució del Pla director mencionat, es podran aprovar fases posteriors del Pla d'Obres.  
En conseqüència, a proposta de la Direcció General de Producció Agrària i fent ús de les facultats que tinc atribuïdes,  
ORDENE  
Apartat primer  
Queda aprovat el Pla d'Obres de Millora de les Infraestructures per al Sector Ramader a la província de Castelló, constituït per les actuacions següents: construcció de basses, depòsits i abeuradors, xarxes de distribució hidràulica, prevenció de contaminació en llocs de subministrament, millora d'infraestructures d'accés, millora d'infraestructures energètiques, centres de llavat i desinfecció, bàscules de pesatge i magatzem intermedi de cadàvers d'animals.  
Apartat segon  
Les obres incloses en el Pla es troben entre les enumerades en l'article 35 de la Llei 8/2002, de 5 de desembre, d'Ordenació i Modernització de les Estructures Agràries de la Comunitat Valenciana, apartat 2, camins agrícoles d'ús general, apartat 3, basses de regulació i emmagatzemament, i apartat 6, construccions i instal·lacions ramaderes d'ús comunitari en projectes de ramaderia sostenible.  
Per tant, queden classificades com d'interés general.  
Apartat tercer  
Es faculta el titular de la Direcció General de Producció Agrària per a dictar els actes, les resolucions i les instruccions que siguen necessaris per a l'aplicació d'esta orde.  
Contra este acte administratiu podrà interposar-se, en el termini d'un mes des de la publicació, un recurs de reposició davant de la consellera d'Agricultura, Pesca i Alimentació, o directament, en el termini de dos mesos, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana.  
València, 27 de novembre de 2008  
La consellera d'Agricultura, Pesca i Alimentació,  
MARITINA HERNÁNDEZ MIÑANA